1. feladat Párosítsd az ünnepeket a meghatározásokkal!

Javaslat a tanároknak:

Lehet úgy osztani, hogy csak az első és a negyedik oszlopot vágjuk ki. (Így a legnehezebb megoldani, de egyes csoportoknál megfelelő lehet.)

Lehet úgy osztani, hogy az 1–2. oszlop információi maradnak egy-egy kártyán. A 3–4. oszlop információi is egy-egy kártyán maradnak. Ez a legtöbb segítséget adó változat.)

Ettől eltérő párosítás is lehetségesek, de a 4. oszlop feltétlenül szerepeljen, mert az óra további részében ez lesz a számítások alapja.

Az óra későbbi részében a teljes táblázatot kiadhatjuk vagy kivetíthetjük, ahogy szükségesnek érezzük a gyerekek segítése miatt.

|  |  |  |  |
| --- | --- | --- | --- |
| **Ünnep, időszak neve** | **ünnep meghatározása** | **Ünnep időpontja/időtartama 2018-ban** | **Ünnep(időszak) meghatározásának szabályai** |
| Újév | Az évkezdés rómaiaktól örökölt szokása. Újévi könyörgés. | 2018. január 1. | Karácsony után egy héttel. |
| Vízkereszt | Jézus megkeresztelésének ünnepe, szolgálatának kezdete. | 2018. január 6. | Karácsony utáni 12. nap. |
| Farsang | Népszokásokra épülő mulatozással töltött időszak, a tél búcsúztatása, jelentős egyházi ünnep nem kötődik hozzá. | 2018. január 7. –február 13. | Vízkereszttől húshagyókeddig (hamvazószerdát megelőző nap, azaz húsvét előtti 40. napig) tartó időszak. |
| Böjt | Jézus negyvennapi böjtölésének és sivatagi vándorlásának emlékére szentelt negyvennapos időszak. | 2018. február 14. –április 1. | Hamvazószerdától húsvétvasárnapig tartó 40 napos időszak.  Kezdete a húsvétvasárnaptól visszaszámított 40. hétköznap. |
| Virágvasárnap | Jézus bevonult Jeruzsálembe. | 2018. március 25. | Húsvét előtti vasárnap. |
| Húsvét | Jézus feltámadásának ünnepe. | 2018. április 1. | A tavaszi nap-éjegyenlőséget követő első holdtöltét követővasárnap. |
| Áldozócsütörtök | Urunk mennybemenetelének ünnepe. | 2018. május 10. | Húsvét után a 40. nap. |
| Pünkösd | A Szentlélek eljövetelének, az egyház születésének ünnepe. | 2018. május 20. | Húsvét utáni 7. vasárnap. |
| A reformáció emléknapja | A hagyomány szerint Luther Márton 1517. október 31-én szögezte ki a wittenbergi templom ajtajára 95 pontból álló tanait a búcsúcédulák árusításával kapcsolatban. | 2018. október 31. | Állandó naptári naphoz kötött emléknap, minden évben október 31. |
| Advent | Jézus eljövetelére figyelmeztető várakozási időszak. Kezdete az egyházi év kezdete is. | 2018. december 2. – december 24. | Karácsony előtti 4. vasárnappal kezdődő négy hét. Az utolsó hét lehet nem teljes hét is. |
| Karácsony | Jézus születésének emlékünnepe. | 2018. december 25. | Megállapodás szerint december 25. |